|  |  |
| --- | --- |
| Numri i lëndës: | 2022:133236 |
| Datë: | 20.06.2024 |
| Numri i dokumentit:  | 05842240 |

**PKR.nr.336/2022**

**GJYKATA THEMELORE NË PRISHTINË-Departamenti i Krimeve të Rënda**, Kryetarja e trupit gjykues -gjyqtarja Medie Bytyqi, me pjesëmarrjen e Bashkëpunëtores Profesionale Ibadete Syla- Bahtiri, në çështjen penale kundër të pandehurit R.D nga Ferizaj, për shkak të veprës penale Grabitje nga neni 317 par 1 të KPRK-së, i akuzuar sipas aktakuzës së Prokurorisë Themelore në Prishtinë, me shenjën, PP.I.nr.28-6/2012, të datës 21.06.2022, jashtë seancës, duke vendosur konform nenit 357 par.1 pika 1.3 lidhur me nenin 158 par.1 dhe 2 të KPRK-së, me datë 20.06.2024, e përpiloi me shkrim këtë:

 **A K T V E N D I M**

**HUDHET** Aktakuza e Prokurorisë Themelore Departamenti për Krime të Rënda në Prishtinë PP.I.nr.28-6/2012 e datës 21.06.2022

**PUSHOHET** procedura penale ndaj të pandehurit R. D., nga babai ....., nëna ..., e vajzërisë ...., i lindur më ..., në Ferizaj, me vendbanim në rr......, Ferizaj, i martuar, ka të kryer shkollën fillore, me numër personal ......., Ashkali, Shtetas i Republikës së Kosovës, për shkak të vdekjes.

E dëmtuara A.S., me adrës vendbanimi ne rr.”.....”, Fushe Kosove, për realizimin e kërkesës pasurore juridike, udhëzohet në kontest juridiko civil.

Shpenzimet e procedurës penale bien në barrë të mjeteve buxhetore të kësaj gjykate.

**A r s y e t i m**

Prokuroria Themelore në Prishtinë Departamenti për Krime të Rënda, me Aktakuzën PP.I.nr.28-6/2012 e datës 21.06.2022, ka akuzuar R. D., për shkak të veprës penale Grabitje nga neni 317 par.1 të KPRK-së.

Ne referim te Aktakuzës PP.I.nr.28-6/2012 e datës 21.06.2022, Gjykata ka caktuar seancën e shqyrtimit Fillestar për datën 18.06.2024, duke filluar ne orën 09:00 dhe ka ftuar të akuzuarin me ftesë të rregullt, ku në fletë kthesë nga shërbimi postar është konstatuar se pala ka vdekur.

Lidhur me këtë fakt gjykata në bashkëpunim me zyrën e gjendjes civile në Ferizaj, ka siguruar certifikatën e vdekjes, nga e cila rezulton se i akuzuari R.D., ka ndërruar jetë me datë 16.11.2023 dhe kjo vërtetohet me certifikatën e vdekjes me nr.V10685923, të datës 03.06.2024 të lëshuar nga zyra e gjendjes civile në Ferizaj.

Vendimi lidhur me kompensimin e shpenzimeve procedurale dhe paushallit është marrë në bazë të nenit 454 par.1 të KPPK-së. Konform dispozitave ligjore të nenit 463 par.1 dhe 3 të KPPK-së, pala e dëmtuar për realizimin e kërkesës pasurore juridike është udhëzuar në kontest të rregullt juridiko-civil.

Konform dispozitave ligjore të nenit 462 par.1 të KPPRK-së, pala e dëmtuar për realizimin e kërkesës pasurore juridike është udhëzuar në kontest të rregullt juridiko-civil.

Vendimi për shpenzimet procedurale është marrë në bazë të nenit 453 të KPPRK-së.

Nga sa u tha më lart dhe në bazë të nenit 357 par.1 pika 1.3 lidhur me nenin 158 par.1 dhe 2 të KPRK-së, u vendos si në dispozitivin e këtij aktgjykimi.

**GJYKATA THEMELORE NË PRISHTINË**

**Departamenti i Krimeve të Rënda**

**PKR.nr.336/21, dt.20.06.2024**

 **B. Profesional Kryetarja e Trupit Gjykues Ibadete Syla-Bahtiri Medie Bytyqi**

**UDHËZIMI JURIDIK:**

Kundër këtij aktvendimi ankesë mund të paraqesin personat e autorizuar brenda tri (3) ditësh, nga dita e dorëzimit të kopjes së aktvendimit. Ankesa bëhet përmes kësaj Gjykate, për Gjykatën e Apelit në Prishtinë.